સેમ.-૧ અને સેમ.-૨ના પુસ્તકો હવે ભાવ-૧ અને ભાગ-૨ તરીકે ઓળખાશેઃ વિદ્યાર્થીઓએ સમગ્ર વર્ષ પુસ્તકો સાથે રાખવા પડશે : સેમેસ્ટર સિસ્ટમમાં સેમેસ્ટર પુર્ણ થયા બાદ પુસ્તકો વિદ્યાર્થીઓ બાજુ પર મુકી દેતા હતાઅમદાવાદ તા.૭ : સરકાર દ્વારા ધોરણ-૯થી ૧૨માં સેમેસ્ટર સિસ્ટમ ચાલુ વર્ષથી જ રદ કરવાનો નિર્ણય લીધો છે. જોકે ચાલુ વર્ષ માટે નવા પુસ્તકો તૈયાર થઈને બજારમાં આવી ગયા હોઈ વાલીઓમાં પુસ્તકો બદલાશે કે કેમ તેને લઈને મુંઝવણ ઉભી થઈ હતી. જોકે સેમેસ્ટર સિસ્ટમ રદ થવાના લીધે પુસ્તકોમાં કોઈ જ ફેરફાર થશે નહીં. હાલમાં જે પુસ્તકો છે તે જ પુસ્તકોના આધારે અભ્યાસ કરાવવામાં આવશે. આમ, સેમેસ્ટર સિસ્ટમ રદ થવાના લીધે વિદ્યાર્થીઓને આખુ વર્ષ બંને સેમેસ્ટરના પુસ્તકો ભણવા પડશે.